औरैया। लुहिया गांव में रविवार की सुबह हाईटेंशन लाइन का तार टूटकर ट्रांसफार्मर पर गिरने से पूरे गांव में करंट दौड़ गया। दो मकानों में आग लगी। कई घरों के इलेक्ट्रानिक उपकरण फुंक गए। इस दौरान पंखा बंद कर रही एक नवविवाहिता गंभीर रूप से झुलस गई। डाक्टरों ने हालत गंभीर देख कानपुर रेफर कर दिया है। ग्रामीणों की सूचना के बाद भी विभागीय अधिकारी गांव नहीं पहुंचे हैं। जिससे ग्रामीणों में आक्रोश व्याप्त है। ग्रामीणों ने बिजली विभाग के अधिकारियों से फुंके उपकरणों का मुआवजा दिलाए जाने की मांग की है।